อาการนี้เป็นมาประมาณได้ 3 สัปดาห์แล้วค่ะ อยู่ดีๆก็รู้เหมือนรู้สึกแน่นหน้าอก หายใจลึกๆชอบเรอบ่อย รู้สึกระคายคอมีเสมหะในคอตลอด แน่นท้อง กลืนอาหารได้ปกติ ไม่ท้องเสีย ไม่ปวดท้อง ไปหามาให้ยาลดกรดมาทาน แต่ตอนนี้ใกล้จะหมดแล้วรู้สึกยังไม่หายเลย
สวัสดีค่ะ อาการรู้สึกแน่นหน้าอก ระคายคอ มีเสมหะอยู่ในคอตลอดเวลา เวลาหายใจเข้าลึกๆแล้วเรอบ่อยนั้น อาจจะมีสาเหตุมาจาก การมีกรดไหลย้อน การมีคออักเสบจากการติดเชื้อไวรัสหรือแบคทีเรียในลำคอ การรับประทานอาหารที่ก่อให้เกิดการระคายเคืองบริเวณหลอดอาหาร กระเพาะอาหารอักเสบหรือมีแผลในกระเพาะอาหารจากอาการดังกล่าวมา นึกถึงกรดไหลย้อนมากที่สุด โดยเป็นภาวะที่มีกรดในกระเพาะไหลย้อนขึ้นไปในหลอดอาหารเนื่องจากหูรูดบริเวณกระเพาะกับหลอดอาหารหลวม มักมีอาการไอ กลืนลำบาก แน่นอก แสบร้อนกลางอก อาจแสดงอาการคล้ายคนเป็นหอบหืดได้การรักษาคือการรับประทานยาลดกรดภายใต้การดูแลของแพทย์ และปรับพฤติกรรมเช่นไม่กินแล้วนอนทันที หลีกเลี่ยงอาหารที่ทำให้มีอาการมากขึ้นได้ และควรกลับไปพบแพทย์เพื่อตรวจซ้ำถ้ากินยาที่แพทย์จ่ายร่วมกับปรับพฤติกรรมเองไม่ดีขึ้น เรอบ่อยมาก แน่นหน้าอกเยอะ คลื่นไส้ อาเจียนจนกินได้น้อย หรือมีถ่ายดำร่วมด้วย